ועדת הכנסת, כנסת 20, פרוטוקול מספר 74, 2015-11-30 11:00

דוד ביטן: אני פותח את הישיבה.

דוד ביטן: רבותי, לגבי הרכב הוועדה המשותפת לפי חוק האזנת סתר - ׁסעיף 4(ה) לחוק האזנת סתר קובע את חובת הדיווח השנתית לוועדה המשותפת בוועדת החוקה, חוק ומשפט וועדת החוץ והביטחון.

דוד ביטן: ועדת הכנסת החליטה על הקמת ועדה משותפת.

דוד ביטן: בישיבה הקודמת דסקסנו את העניין הזה, והוועדה תהיה בת שישה חברים, שלושה מכל ועדה.

דוד ביטן: ועדת החוקה, חוק ומשפט: חבר הכנסת ניסן סלומינסקי, אלעזר שטרן, יואב בן צור.

דוד ביטן: ומטעם ועדת החוץ והביטחון: אבי דיכטר, ציפי לבני ונחמן שי.

דוד ביטן: יושב ראש הוועדה יהיה חבר הכנסת ניסן סלומינסקי.

דוד ביטן: מי בעד?

דוד ביטן: בעד – הרוב

דוד ביטן: נמנעים – אין

דוד ביטן: זה מוסכם.

אורי מקלב: אני ממלא מקום של אייכלר.

דוד ביטן: בסדר.

דוד ביטן: אנחנו עוברים לסעיף הבא שלנו:

דוד ביטן: בקשת יושב ראש ועדת הכספים להקדמת דיון בחלק שפוצל מהצעת חוק ההתייעלות הכלכלית (תיקוני חקיקה להשגת יעדי התקציב לשנות התקציב 2015 ו-2016), בקריאה השנייה והשלישית.

דוד ביטן: בבקשה, מי מסביר?

דוד ביטן: שגית תסבירי לנו.

<שגית אפיק: מדובר בחלק שפוצל מתוך חוק ההסדרים, והוא עוסק בדיווח לרשות המסים על קבלת חוות דעת.

<שגית אפיק: יושב ראש הוועדה התחייב שהוא יעביר את זה בלוח זמנים מהיר כדי שזה יחול כבר משנת הכספים 2016.

<שגית אפיק: במסגרת הדיונים בפרק הזה העבירו כל חברי ועדת הכספים פה אחד, בהסתייגות, את מתווה הטבות המס והוא למעשה חלק מהחוק הזה, שנמצא בפניכם, והוא מעוגן בנוסח כבר - -

דוד ביטן: באיזה נושא זה?

אורי מקלב: הטבות מס.

דוד ביטן: הטבות המס.

דוד ביטן: טוב, מכיוון שכל המדינה משוועת לעניין הזה אז עדיף ש - -

יואל חסון: ולמה זה לא טופל קודם באופן...

דוד ביטן: כי לא הגיעו להסכמות.

יואל חסון: ולמה את זה לא אומרים?

דוד ביטן: לא הגיעו להסכמות אבל בסופו של דבר, הרשימה המקורית כמעט אושרה איך שהיא, ושינויים, אם יהיו, יהיו בעתיד.

דוד ביטן: ולכן, צריך לקבל את זה איך שזה.

דוד ביטן: בסופו של דבר, כל הלחץ לא עזר לאף אחד.

דוד ביטן: קבעו את זה איך שזה.

דוד ביטן: אתה רוצה להגיד משהו?

אורי מקלב: זה עבר פה אחד בוועדת הכספים.

דוד ביטן: פה אחד בוועדת הכספים.

דוד ביטן: מכיוון שגם יש יישובים שעל פי החלטת בג"ץ, שאם אנחנו לא נקדים את הדיון ונסיים אותו, הם יצאו מהרשימה.

דוד ביטן: מי בעד? נו, זה פה אחד עבר בוועדת הכספים.

דוד ביטן: חבר'ה, מה קרה?

דוד ביטן: אתם לא רוצים שיישובים יקבלו?

דוד ביטן: בעד – הרוב

דוד ביטן: נמנעים – אין

יואל חסון: אבל כדאי שהממשלה תתנהל בצורה יותר יעילה.

דוד ביטן: בינתיים אין קשר מכיוון שהתנהגו בצורה יעילה אבל היו דרישות של ערים להיכנס והיו צריכים לדון בבקשה שלהם, ולכן זה לקח זמן.

דוד ביטן: 1.

דוד ביטן: הצעת חוק לתיקון פקודת העיריות (הוראת שעה) (תיקון מס' 3), התשע"ו2015 מ/981

דוד ביטן: בקשת הממשלה לקיים דיון בהצעות החוק הבאות לפני הקריאה הראשונה.

דוד ביטן: לזה צריך קוורום.

דוד ביטן: אני מתחיל את הדיון.

דוד ביטן: הקוורום קיים, אתה יכול לא להצביע.

<קריאות: - - -

דוד ביטן: לא, הקוורום קיים, הוא לא חייב להצביע, הוא יכול ללכת.

דוד ביטן: הקוורום זה רק בפתיחה.

<ארבל אסטרחן: בשעת ההצבעה - - -

דוד ביטן: למה?

דוד ביטן: הוא חייב להצביע?

דוד ביטן: הוא לא חייב להצביע.

דוד ביטן: אה, בשעת ההצבעה... אחמד טיבי סיפר לי אחלה בדיחה - -

יואב בן צור: תצביע, אם לא – נצא.

דוד ביטן: אתה רוצה לצאת?

דוד ביטן: צא.

דוד ביטן: הצעת חוק לתיקון פקודת העיריות (הוראת שעה) (תיקון מס' 3), התשע"ו-2015.

דוד ביטן: מי מציג את זה?

דוד ביטן: בבקשה.

דוד ביטן: מציג שחר פרלמן.

<שחר פרלמן: אני אסביר בקצרה.

<שחר פרלמן: אני מגמגם, אני אומר מראש, אני מצטער.

<שחר פרלמן: עניינה של הצעת החוק להאריך את תוקף הוראת השעה המסמיכה את הרשות המקומית לעסוק בעניינים של שמירה ואבטחה.

<שחר פרלמן: התוקף הוא עד לסוף השנה.

<שחר פרלמן: - -

יואל חסון: אולי תתחיל בנגד להאריך את התוקף?

דוד ביטן: אל תפריע.

<שחר פרלמן: - - הבקשה להאריך את התוקף עד לסוף שנת 2017 ומכאן הדחיפות.

יואל חסון: אדוני, אני לא השתכנעתי בכלל מהבקשה הזאת.

יואל חסון: - -

דוד ביטן: טוב, רבותי - -

יואל חסון: - - יום אחד זה יתהפך, תדע לך.

יואל חסון: יום אחד אתה תהיה בצד הזה.

יואל חסון: חבר הכנסת בן צור, אני מציע לך לזכור את זה.

דוד ביטן: למה אתה נגד זה?

דוד ביטן: טובת העיריות פה, מה הבעיה?

דוד ביטן: באמת אבל...

יואל חסון: אני אסביר לך למה אני נגד:

יואל חסון: כל הבקשות האלה לפטורים – קודם כל, עם כל הכבוד, ואני לא רוצה לפגוע בידידי פה ממשרד הפנים, אין לי מושג, אבל עם כל הכבוד, הסבר של דקה וחצי?

יואל חסון: מהסבר של דקה וחצי אני צריך להשתכנע למה הממשלה צריכה את זה בפטור?

יואל חסון: באמת, כאילו מה?

יואל חסון: אדוני, בלי קשר לדבריו של נציג משרד הפנים, שאני בסך הכל מבין שהוא עושה את עבודתו, אני חושב שאנחנו, מבחינת חברי הכנסת, צריכים לא לקבל את בקשת הפטור הזאת, וראוי שהממשלה תלך לא בתהליך של הפטור וזהו.

יואל חסון: אין לי מה לומר יותר.

דוד ביטן: תכף ניכנס לגופו של החוק.

יואל חסון: למה, כי אין לך קוורום, אדוני?

דוד ביטן: לא, לא.

דוד ביטן: אני רוצה להבין מה זה תיקוני המועדים.

<ארבל אסטרחן: אני יכולה לומר מה שיש בדברי ההסבר.

<ארבל אסטרחן: אני לא מכירה את ההצעה אבל לפי דברי ההסבר המפורטים שמצורפים אליה, נקבעה הוראת שעה לשנת 2011 בעניין סמכות רשות מקומית לפעול ולהסדיר עניינים של שמירה, אבטחה וסדר ציבורי.

<ארבל אסטרחן: והסמכות הזאת - -

<שחר פרלמן: אני כן יכול להשלים את הדברים.

דוד ביטן: פשוט הדברים האלה כנראה מסתיימת ולכן, משנים את המועדים שהסמכות חלה, נכון?

דוד ביטן: אמרתי נכון?

<שחר פרלמן: מה?

דוד ביטן: אני אסביר לך: יש סמכויות שהחוק נתן.

דוד ביטן: הסמכויות האלה, המועדים מסתיימים ולכן, עכשיו עושים תיקון שמאריך את המועדים - -

<ארבל אסטרחן: בשנתיים.

דוד ביטן: בסך הכל, זה לטובת הרשויות, לטובת הפעילות שלהן מבחינת סמכויות הפיקוח והכל.

דוד ביטן: לכן פה, במקרה הזה, באמת צריך - -

<קריאה: למה ברגע האחרון?

יואל חסון: אבל אדוני היושב ראש, אני אסביר לך משהו: זה הופך אותנו, חברי הכנסת, לפקידים פרלמנטריים.

יואל חסון: אני לא אהיה פה פקיד פרלמנטרי.

יואל חסון: עם כל הכבוד, אני לא עובד אצל משרדי הממשלה, אני אמור לפקח על הממשלה, ואני לא מסוגל לפקח על הממשלה בצורה כזאת של הרגע האחרון.

יואל חסון: אדוני שב, אתה מלחיץ אותי שאתה עומד - -

אורן אסף חזן: יואל, תצביע נגד.

יואל חסון: זה מלחיץ אותי שאתה עומד.

אורן אסף חזן: - - -

דוד ביטן: יש מקרים כאלה שזה בא מאוחר מדי, אנחנו יודעים את זה, ולכן יש את הנושא של החוק.

דוד ביטן: אם אתה מוכן להצביע בעד – אני אודיע לממשלה, לוועדה, שבמצבים כאלה אני מבקש ממשרד הפנים לעמוד במועדים ראויים בעניין הזה, בסדר?

דוד ביטן: אוקי.

דוד ביטן: מי בעד - -

יואל חסון: אדוני רגע, שנייה.

יואל חסון: אני אעשה על זה רביזיה, חבל.

אורן אסף חזן: תתחיל הצבעה.

דוד ביטן: די כבר.

אורן אסף חזן: תצביע כבר, נו.

דוד ביטן: לא, אני לא אצביע.

יואל חסון: חבר הכנסת חזן, דווקא אתה, תדע לך, היית צריך לתמוך בחוק הזה.

דוד ביטן: אמרתי לאייכלר לא ללכת.

יואל חסון: אדוני, אתה יושב בראש ועדה - -

דוד ביטן: עכשיו אין לי קוורום.

דוד ביטן: הפסקה חמש דקות.

אורן אסף חזן: אדוני, אני ממהר לוועדת החוץ והביטחון.

דוד ביטן: מה השיטה הזאת?

דוד ביטן: לא הבנתי.

דוד ביטן: מה זה אתה ממהר?

דוד ביטן: מה, אנחנו עובדים פה בשביל עצמנו?

דוד ביטן: על פעם אתה עושה רעש והולך.

דוד ביטן: מה זה?

אורן אסף חזן: מה עושה רעש?

אורן אסף חזן: אתה רוצה להצביע, תצביע.

דוד ביטן: יש קוורום פה, אתה לא מבין?

דוד ביטן: אני לא יכול להצביע, הוא סגר לי את הברז, אתה יודע את זה?

דוד ביטן: מה הבעיה?

אורן אסף חזן: אז תקראו לי שיש הצבעות.

דוד ביטן: אז עכשיו, עוד דקה, יש הצבעה.

דוד ביטן: מה הבעיה?

יוסי יונה: אבל אי אפשר.

יוסי יונה: ואם נעשה רביזיה, אורן?

יוסי יונה: אז יהיה עוד עיכוב.

יואל חסון: אדוני, אני באמת חושב שאני מגן על כבודה של הכנסת וכבודה של הוועדה, ואנחנו לא פקידים פרלמנטריים, ואנחנו לא עובדים אצל הממשלה, אנחנו מפקחים על הממשלה.

יואל חסון: אני לא מוכן ללוחות הזמנים שהממשלה מקציבה לנו, ואני מציע לכל חברי הכנסת, כולל אופוזיציה-קואליציה, לא להיות כאן חותמות גומי.

יואל חסון: באמת, בשביל זה נבחרתם?

יואל חסון: בשביל זה רצתם בפריימריז?

יואל חסון: בשביל נלחמתם להגיע לפה?

יואל חסון: כדי לרצות את הממשלה בכל מחיר?

יואל חסון: - -

דוד ביטן: תן לי רגע להשיב לך: פה לא הממשלה על הדוכן.

דוד ביטן: על הדוכן זה החוק והמשמעויות שלו אם לא נאשר אותו.

דוד ביטן: יש במקרה הספציפי הזה, זה בדיוק המקרה שכן צריך לתת פטור מהנחה כיוון שמי שיפגע מזה זה הרשויות המקומיות והפעילות שהן הולכות לשרת באמצעות החוק הזה.

דוד ביטן: זה המצב.

יואל חסון: אבל זאת הממשלה שכשלה - - -

אורי מקלב: בעצם לא רק יואל מעלה את זה.

אורי מקלב: באמת ההרגשה לא טובה של כולנו, שמגיעים דברים לרגע האחרון - - -

יואל חסון: כל הזמן זה קורה, כל הזמן.

אורי מקלב: - - אז אני מציע הצעה, שאולי תקבלו אותה על סמך זה: שהוועדה תוציא, וזה קורה הרבה פה, שמגיע לוועדת הכנסת, למשרדים הממשלתיים, לא רק הממשלה, מכתבים, שהוועדה תידון בדברים רק אם יגיע 30 יום קודם.

אורי מקלב: היא לא תדון על דברים של הרגע האחרון.

אורי מקלב: אני אומר לך שאם לא - - -

איילת נחמיאס ורבין: אני מחזקת את הדברים האלה.

דוד ביטן: אז מה אתם רוצים?

דוד ביטן: אתם רציניים?

דוד ביטן: אתם רוצים לתת לאופוזיציה לא לעבוד?

איילת נחמיאס ורבין: לא, לא.

איילת נחמיאס ורבין: זה לא האופוזיציה, זה התנהלות.

איילת נחמיאס ורבין: אני מברכת את הרב מקלב על הצעתו.

דוד ביטן: אז מה?

דוד ביטן: בחוק בני הישיבות נתתי פטור.

דוד ביטן: אז מה, הפטור היה 30 יום לפני?

דוד ביטן: מה קרה לכם?

דוד ביטן: באמת.

דוד ביטן: אני לא אגביל את הוועדה.

אורי מקלב: - - -

דוד ביטן: אוקי, הבנתי.

דוד ביטן: לא אגביל את הוועדה.

אורי מקלב: להנחות את המשרדים, אל תגביל את עצמך - - -

דוד ביטן: בסדר, אני אנחה, אז לא הייתי מעביר את חוק בני הישיבות פה.

דוד ביטן: אני לא אגביל את עצמי.

אורי מקלב: - - - אל תגביל את עצמך.

יואל חסון: תנחה את הממשלה.

דוד ביטן: זה בדיוק המקרה שצריך לתת את הפטור הזה.

דוד ביטן: במקרים אחרים אנחנו נותנים אולי סתם.

דוד ביטן: מי בעד?

דוד ביטן: בעד – 8

דוד ביטן: נמנעים – אין

איילת נחמיאס ורבין: אני חושבת שהרב מקלב העלה הצעה מעולה, ואני רוצה לומר משהו: כנוהל עבודה, גם אם זה לא – תקשיב רגע.

אורי מקלב: בסוף זה עניין שלך, לא שלי.

אורי מקלב: אני לא אומר מה הסמכות שלך - -

איילת נחמיאס ורבין: - - - זה לא עניין של לפגוע בקואליציה, זה עניין של האופן שבו הכנסת רואה את עצמה.

איילת נחמיאס ורבין: עם כל הכבוד, אנחנו לא עובדים אצל הרשויות המקומיות, באמת.

נורית קורן: בסדר, אבל הגיע הזמן שמשרדי הממשלה יעבדו כמו שצריך.

<קריאות: - - -

דוד ביטן: זה שהוא מוציא מכתב בשביל בג"ץ, אז אני בבעיה.

יואל חסון: תדע לך, אדוני היושב ראש – הנה, העברת את החוק שלך, ואני אומר לך: כדאי שאתה תיתן, גם אם לא באופן פורמאלי, לכיוון הממשלה.

יואל חסון: אנחנו לא נסכים לסיכומי לוח זמנים כזה.

יואל חסון: זה לא מכבד את הוועדה.

דוד ביטן: רגע, היו מקרים שלא אישרתי ולא הבאתי את זה בכלל לדיון.

דוד ביטן: היו מקרים.

דוד ביטן: היו מקרים שלא נראה לי דחוף כמו למשל – היה תיקון לחוק שינוי סמכות בסכומים במשרד המשפטים.

דוד ביטן: אמרתי: מה הקשר?

דוד ביטן: זה יכול לחכות כמה ימים, אין שום בעיה.

דוד ביטן: במקרה הספציפי הזה, זה באמת לא המקרה שצריך להתווכח עליו.

איילת נחמיאס ורבין: דוד, אנחנו רק רוצים שישמר העיקרון.

דוד ביטן: העיקרון מקובל עלי.

דוד ביטן: עכשיו בואו נראה את המקרה השני:

דוד ביטן: הצעת חוק לתיקון פקודת התעבורה (הוראת שעה).

<תמי פרידמן: אני נציגת הלשכה המשפטית ממשרד התחבורה.

<תמי פרידמן: בפועל, היום מתקיימת חובה של רשות הרישוי לפעול בהתאם לסעיף 69א רבתי (ה), והודיע לנהג שמחדשים לו את רישיון הנהיגה שלו על מספר הנקודות התקפות העומדות לחובתו.

<תמי פרידמן: התיקון עבר בפברואר 2015 והיתה הצעת חוק פרטית שהממשלה חשבה שהיא חשובה - -

דוד ביטן: פרטית של מי?

<תמי פרידמן: של אמנון כהן.

<תמי פרידמן: - - התברר שתכנת המחשב של משרד התחבורה לא יכולה לבצע את זה כרגע בצורה נכונה ולכן, אנחנו מבקשים שההוראה תדחה בשנה כדי שנוכל להיערך בהתאם - -

יואל חסון: בשנה?

יואל חסון: ואז אנשים לא יקבלו הודעה על הנקודות שלהם?

אורי מקלב: למה לא בחצי שנה?

יואל חסון: לא, לא.

יואל חסון: מי שרוצה, יכול ללכת להוציא תדפיס רישיון – א.

יואל חסון: הם מקבלים - -

אורי אריאל: בסדר, יש הצעת חוק.

אורי אריאל: למה אתם מזלזלים?

אורי אריאל: למה רק שנה ולא חצי שנה?

אורי אריאל: לתקן מחשב, גם אם אתם אומרים את זה, למה צריך להיות כאן שנה?

<תמי פרידמן: זה לא המחשב - -

דוד ביטן: מה הסיבה שזה השבוע ולא שבוע הבא?

דוד ביטן: יש סיבה.

דוד ביטן: מה הדחיפות של העניין?

<תמי פרידמן: אנחנו רוצים להימנע מהוצאת רישיונות שישלחו לאזרחים עם אינפורמציה לא נכונה כי היום - -

דוד ביטן: ויש כאלה שנשלחות?

<תמי פרידמן: אם זה זה, זה התחיל מעכשיו ששולחים לאזרחים - -

דוד ביטן: טוב, חצי חצי.

דוד ביטן: ..

יואל חסון: אני רוצה להבין: את אומרת היום - בגלל שמערכת המחשוב שלכם לא מוכנה, את מבקשת את דחיית יישום החוק.

<תמי פרידמן: אני אשמח להסביר מה זה הנושא הזה:

<תמי פרידמן: נקודות תקפות זה נקודות שאדם צובר אותן כשהוא עושה עבירות תעבורה, והן תקפות בשני תנאים מצטברים, שרק כשהאדם מבצע אותם הנקודות יאבדו מתוקפן - -

איילת נחמיאס ורבין: הם אמצעים מתקנים.

<תמי פרידמן: - - ביצוע אמצעי תיקון שיש לו, וחלוף תקופה.

<תמי פרידמן: אם אדם צובר עד 20 נקודות, הנקודות עומדות לחובתו במשך שנתיים, ואם הוא צובר 22 נקודות או יותר, הנקודות עומדות לחובתו במשך ארבע שנים.

<תמי פרידמן: - -

דוד ביטן: רבותי, עכשיו פרסמו שמצאו חומר מסרטן במוצצי גומי.

דוד ביטן: אז יש דברים יותר חשובים בחיים.

דוד ביטן: בואו נסיים את זה.

<תמי פרידמן: - - תקנה 540ה מאפשרת לנקודות לחזור, אם נגיד אדם לא קיבל נקודות בגלל ששוטר עצר אותו אלא בגלל שיש לו דיון בבית משפט, והדיון הסתיים והוא יורשע אחרי 10 שנים, אז נקודות שעמדו בתוקפן באותה עת, הן יכולות להתווסף לו לנקודות - -

דוד ביטן: את אומרת שהדחיפות נובעת מזה שלא ישלחו הודעות שגויות לאנשים.

דוד ביטן: מי בעד?

דוד ביטן: בעד – 8

דוד ביטן: נמנעים – אין

אורי מקלב: כמה זמן צריכים לסדר את זה?

אורי מקלב: למה לא מספיק חצי שנה?

אורי מקלב: למה צריך שנה?

דוד ביטן: תודה רבה.

דוד ביטן: הישיבה נעולה.